আরব বিদ্রোহ
আরব বিদ্রোহ (১৯১৬-১৯১৮) ( "Al-Thawra al-`Arabiyya") () শরিফ হুসাইন বিন আলী কর্তৃক সূচিত হয়। উসমানীয়দের কাছ থেকে স্বাধীনতা লাভ এবং সিরিয়ার আলেপ্পো থেকে ইয়েমেনের এডেন পর্যন্ত বিস্তৃত একটি একক আরব রাষ্ট্র গঠন এই বিদ্রোহের উদ্দেশ্য ছিল।
ইখওয়ান বিদ্রোহ
২০ শতকের শুরুতে আরব উপদ্বীপে গোত্রীয় যুদ্ধ চলছিল। এর পরবর্তীকালে উপদ্বীপের অধিকাংশ অঞ্চল আল সৌদের নেতৃত্বে একীভূত হয়। এই অবস্থায় পৌছানোর প্রধান হাতিয়ার ছিল সুলতান বিন বাজাদ ও ফয়সাল আল দাউয়িশের নেতৃত্বাধীন ইখওয়ান যোদ্ধাদল। প্রথম বিশ্বযুদ্ধে উসমানীয় সাম্রাজ্যের বিভাগের পর ১৯২৫ সালের শেষ নাগাদ ইখওয়ান বর্তমান সৌদি আরবের অঞ্চলগুলো জয় সম্পন্ন করে। ১৯২৬ সালের ১০ জানুয়ারি আবদুল আজিজ ইবনে সৌদ নিজেকে হেজাজের রাজা ঘোষণা করেন। এরপর ২৭ জানুয়ারি তিনি নিজেকে নজদের রাজা ঘোষণা করেন। ইতিপূর্বে তার উপাধি ছিল সুলতান।